biswa921/orwiki-latest-pages-articles-raw huggingface dataset:
ଜଗତସିଂହପୁର (ଲୋକସଭା ନିର୍ବାଚନ ମଣ୍ଡଳୀ)

ଲେଉଟାଣି ଜଗତସିଂହପୁର (ଲୋକ ସଭା ନିର୍ବାଚନ ମଣ୍ଡଳୀ)
ଢେଙ୍କାନାଳ (ଲୋକସଭା ନିର୍ବାଚନ ମଣ୍ଡଳୀ)

ଲେଉଟାଣି ଢେଙ୍କାନାଳ (ଲୋକ ସଭା ନିର୍ବାଚନ ମଣ୍ଡଳୀ)
ନବରଙ୍ଗପୁର (ଲୋକସଭା ନିର୍ବାଚନ ମଣ୍ଡଳୀ)

ଲେଉଟାଣି ନବରଙ୍ଗପୁର (ଲୋକ ସଭା ନିର୍ବାଚନ ମଣ୍ଡଳୀ)
ପୁରୀ (ଲୋକସଭା ନିର୍ବାଚନ ମଣ୍ଡଳୀ)

ଲେଉଟାଣି ପୁରୀ (ଲୋକ ସଭା ନିର୍ବାଚନ ମଣ୍ଡଳୀ)
ବରଗଡ଼ (ଲୋକସଭା ନିର୍ବାଚନ ମଣ୍ଡଳୀ)

ଲେଉଟାଣି ବରଗଡ଼ (ଲୋକ ସଭା ନିର୍ବାଚନ ମଣ୍ଡଳୀ)
ବଲାଙ୍ଗୀର (ଲୋକସଭା ନିର୍ବାଚନ ମଣ୍ଡଳୀ)

ଲେଉଟାଣି ବଲାଙ୍ଗୀର (ଲୋକ ସଭା ନିର୍ବାଚନ ମଣ୍ଡଳୀ)
ବାଲେଶ୍ଵର (ଲୋକସଭା ନିର୍ବାଚନ ମଣ୍ଡଳୀ)

ଲେଉଟାଣି ବାଲେଶ୍ଵର (ଲୋକ ସଭା ନିର୍ବାଚନ ମଣ୍ଡଳୀ)
ବ୍ରହ୍ମପୁର (ଲୋକସଭା ନିର୍ବାଚନ ମଣ୍ଡଳୀ)

ଲେଉଟାଣି ବ୍ରହ୍ମପୁର (ଲୋକ ସଭା ନିର୍ବାଚନ ମଣ୍ଡଳୀ)
ଭଦ୍ରକ (ଲୋକସଭା ନିର୍ବାଚନ ମଣ୍ଡଳୀ)

ଲେଉଟାଣି ଭଦ୍ରକ (ଲୋକ ସଭା ନିର୍ବାଚନ ମଣ୍ଡଳୀ)
ଭୁବନେଶ୍ଵର (ଲୋକସଭା ନିର୍ବାଚନ ମଣ୍ଡଳୀ)

ଲେଉଟାଣି ଭୁବନେଶ୍ୱର (ଲୋକ ସଭା ନିର୍ବାଚନ ମଣ୍ଡଳୀ)
ମୟୂରଭଞ୍ଜ (ଲୋକସଭା ନିର୍ବାଚନ ମଣ୍ଡଳୀ)

ଲେଉଟାଣି ମୟୂରଭଞ୍ଜ (ଲୋକ ସଭା ନିର୍ବାଚନ ମଣ୍ଡଳୀ)
ଯାଜପୁର (ଲୋକସଭା ନିର୍ବାଚନ ମଣ୍ଡଳୀ)

ଲେଉଟାଣି ଯାଜପୁର (ଲୋକ ସଭା ନିର୍ବାଚନ ମଣ୍ଡଳୀ)
ସମ୍ବଲପୁର (ଲୋକସଭା ନିର୍ବାଚନ ମଣ୍ଡଳୀ)

ଲେଉଟାଣି ସମ୍ବଲପୁର (ଲୋକ ସଭା ନିର୍ବାଚନ ମଣ୍ଡଳୀ)
ସୁନ୍ଦରଗଡ଼ (ଲୋକସଭା ନିର୍ବାଚନ ମଣ୍ଡଳୀ)

ଲେଉଟାଣି ସୁନ୍ଦରଗଡ଼ (ଲୋକ ସଭା ନିର୍ବାଚନ ମଣ୍ଡଳୀ)
ଓଡ଼ିଶାର ଲୋକ ସଭା ନିର୍ବାଚନ ମଣ୍ଡଳୀ

ଲେଉଟାଣି ଓଡ଼ିଶାର ଲୋକ ସଭା ନିର୍ବାଚନ ମଣ୍ଡଳୀ ତାଲିକା
ଓଡ଼ିଶାର ବିଧାନ ସଭା ନିର୍ବାଚନ ମଣ୍ଡଳୀ

ଲେଉଟାଣି ଓଡ଼ିଶାର ବିଧାନ ସଭା ନିର୍ବାଚନ ମଣ୍ଡଳୀ ତାଲିକା
କ୍ଲୋରପ୍ରୋମାଜିନ

କ୍ଲୋରପ୍ରୋମାଜିନ (ସିପିଜେଡ୍), ବ୍ୟବସାୟୀକ ନାମ ଥୋରାଜିନ ଓ ଲାର୍ଗାକ୍ଟିଲ ଏକ ମନୋବିକାରି ପ୍ରଭାବକାରୀ ଔଷଧ । ପ୍ରାଥମିକ ଭାବେ ଏହା ମନୋବିକାର ରୋଗ ଯେପରିକି ସିଜୋଫ୍ରେନିଆ ରୋଗରେ ବ୍ୟବ‌ହୃତ ହେଉଥିଲା ।  ବ୍ୟବ‌ହୃତ ହେଉଥିବା ଅନ୍ୟାନ୍ୟ ରୋଗମାନଙ୍କ ନାମ: ବାଇପୋଲାର ଡିଜଅର୍ଡ଼ର, ଆଟେନସନ ଡେଫିସିଟ ହାଇପରଆକ୍ଟିଭିଟି ଡିଜଅର୍ଡ଼ର, ଅଇ ଓ ବାନ୍ତି, ଅପରେଶନ ପୂର୍ବ ଉତ୍କଣ୍ଠା ଓ ଅନ୍ୟ ଚିକିତ୍ସାରେ ଉପଶମ ହୋଇ ନ ଥିବା ହିକ୍କା । ଏହା ପାଟିରେ, ମାଂସପେଶୀ ଇଞ୍ଜେକସନ ଓ ଶିରାଭ୍ୟନ୍ତର ଇଞ୍ଜେକସନ ଆକାରରେ ଦିଆଯାଏ ।

  
ଶୁଖିଲା ପାଟି, ଠିଆ ହେଲେ କମ ରକ୍ତଚାପ, ଅଧିକ ଓଜନ ଓ ଚଳପ୍ରଚଳ ସମସ୍ୟା ଇତ୍ୟାଦି ପାର୍ଶ୍ୱ ପ୍ରତିକ୍ରିୟା ଏଥିରେ ଦେଖାଯାଏ ।  ପାର୍ଶ୍ୱ ପ୍ରତିକ୍ରିୟା ସାଂଘାତିକ ହେଲେ ସ୍ଥାୟୀ ଚଳପ୍ରଚଳ ଅସୁବିଧା, ନିଉରୋଲେପ୍ଟିକ ମାଲିଗନାଣ୍ଟ ସିଣ୍ଡ୍ରୋମ, ଓ କମ ଶ୍ୱେତ ରଲ୍ତ କଣିକା ଇତ୍ୟାଦି ଅସୁବିଧା ଦେଖାଯାଏ ।  ବୟସ୍କ ଲୋକଙ୍କର ଡିମେନ୍‌ସିଆ ଯୋଗୁ ସାଇକୋସିସ ହେଲେ ମୃତ୍ୟୁ ସଙ୍କଟ ବଢ଼ିଯାଏ । ଗର୍ଭାବସ୍ଥାରେ ଏହାର ସୁରକ୍ଷା ବିଷୟ ସନ୍ଦିହାନ ଅଛି ।  ଟିପିକାଲ ଆଣ୍ଟିସାଇକୋଟିକ ଶ୍ରେଣୀର କ୍ଲୋରପ୍ରୋମାଜିନ ଏକ ଔଷଧ । ଏହାର କାର୍ଯ୍ୟପ୍ରଣାଳୀ ସ୍ପଷ୍ଟ ନ ଥିଲେ ମଧ୍ୟ ଏହା ଡୋପାମିନ ଆଣ୍ଟାଗୋନିସ୍ଟ ଭାବରେ କାମ କରୁଥିବା ବିଶ୍ୱାସ କରାଯାଏ । ଏହାର ଆଣ୍ଟି-ସେରୋଟୋନର୍ଜିକ ଓ ଆଣ୍ଟିହିସ୍ଟାମିନର୍ଜିକ ଗୁଣ ଅଛି ।

କ୍ଲୋରପ୍ରୋମାଜିନ ପ୍ରଥମ ଆଣ୍ଟିସାଇକୋଟିକ ଭାବରେ ସନ ୧୯୫୧ରେ ଆବିଷ୍କୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ମାନସିକ ରୋଗ ଇତିହାସରେ ଏହାକୁ ଏକ ବିରାଟ ପ୍ରଗତି ରୂପେ ବିବେଚନା କରାଯାଏ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଏହାର ଦୈନିକ ହୋଲସେଲ ମୂଲ୍ୟ ୦.୦୨ରୁ ୦.୧୨ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଦିନ‌କର ଖର୍ଚ୍ଚ ପ୍ରାୟ ୨ ଡଲାର ।

 ଆଧାର 

ଶ୍ରେଣୀ:ଔଷଧ
ତାଳଚେର ବୃହତ ତାପଜ ବିଦ୍ୟୁତ କେନ୍ଦ୍ର

thumb|ତାଳଚେର ବୃହତ ତାପଜ ବିଦ୍ୟୁତ୍‍ କେନ୍ଦ୍ର, କଣିହା
ତାଳଚେର ବୃହତ ତାପଜ ବିଦ୍ୟୁତ୍‍ କେନ୍ଦ୍ର ଓଡ଼ିଶାର ଅନୁଗୋଳ ଜିଲ୍ଲାର ତାଳଚେର ସବ୍‍ଡିଭିଜନ୍‍ ଅନ୍ତର୍ଗତ କଣିହାଠାରେ ଅବସ୍ଥିତ ଓଡ଼ିଶାର ସର୍ବ ବୃହତ ତାପଜ ବିଦ୍ୟୁତ୍‍ କେନ୍ଦ୍ର ଅଟେ । ଏହା ଭାରତ ସରକାରଙ୍କ  ଉପକ୍ରମ ଏନ୍‍ଟିପିସି  (NTPC)ର ଅଂଶବିଶେଷ । ୩,୦୦୦ ମେଗାୱାଟ୍‍ (MW) କ୍ଷମତା ବିଶିଷ୍ଟ ଏହି କୋଇଲା ଭିତ୍ତିକ ତାପଜ ବିଦ୍ୟୁତ ଉତ୍ପାଦନ ସଂଯଂତ୍ରରେ ଛଅଟି ୟୁନିଟ ଅଛି । ପ୍ରତ୍ୟେକଟି ୟୁନିଟ ୫୦୦ ମେଗାୱାଟ  । ୨୦୦୫ରୁ ୨୦୦୭ ଯାଏଁ ଏହା ଭାରତର ସର୍ବ ବୃହତ୍‍ ତାପଜ ବିଦ୍ୟୁତ୍‍ କେନ୍ଦ୍ର ଭାବରେ ପରିଗଣିତ ଥିଲା । ଏହି ବିଦ୍ୟୁତ୍‍ କେନ୍ଦ୍ର  ଦିନକୁ ୭୨ ନିୟୁତ ୟୁନିଟ୍‍ ବିଜୁଳି ଉତ୍ପାଦନ କରିପାରେ (୧୦୦% ଉପଯୋଗ ବେଳେ) । ଏଥିପାଇଁ ଏହା ଦିନକୁ ପ୍ରାୟ ୫୦,୦୦୦ ଟନ୍‍ କୋଇଲା ଆବଶ୍ୟକ କରେ ଯାହା ମୁଖ୍ୟତଃ ତାଳଚେର (ଲିଙ୍ଗରାଜ) ଓ କଣିହାଁ କୋଇଲା ଖଣି ଗୁଡ଼ିକରୁ ଆସିଥାଏ । ଏତେ ପରିମାଣର କୋଇଲା ଆଣିବା ପାଇଁ ଏନ୍‍ଟିପିସିର ନିଜର ୪୫ କିଲୋମିଟର ରେଳ ଲାଇନ (ଏମ୍ ଜି ଆର୍‍ ବା ମେରି ଗୋ ରାଉଣ୍ଡ୍), ରେଳ ଇଞ୍ଜିନ ତଥା ପ୍ରାୟ ୨୫୦ ୱାଗନ୍‍ ଅଛି । ଅତୀତରେ (୨୦୦୯-୨୦୧୪) କୋଇଲା ଅଭାବ ସମୟରେ ବିଦେଶରୁ (ଇଣ୍ଡୋନେସିଆ) ଆମଦାନୀ କୋଇଲା ମଧ୍ୟ ଉପଯୋଗ କରାଯାଇଥିଲା । ବ୍ରାହ୍ମଣୀ ନଦୀ ଉପର ଅବସ୍ଥାପିତ ସମଲ ବ୍ୟାରେଜ୍‍ରୁ ଏହି ସଂଯଂତ୍ର ନିମନ୍ତେ ଜଳ ଆସିଥାଏ । ଏଠାରୁ ଦିନକୁ ପ୍ରାୟ ୧୮,୦୦୦ ଟନ୍‍ ପାଉଁଶ ବାହାରିଥାଏ, ଯାହା ମୁଖ୍ୟତଃ ୫ କିଲୋମିଟର ଦୂରରେ ଥିବା ଆସ୍‍ ଡାଇକ୍‍କୁ (ପାଉଁଶ ବନ୍ଧ) ଯାଇଥାଏ ।

 ଇତିହାସ 
୧୯୮୯ ଜୁନ୍‍ ମାସ ୨୩ ତାରିଖ ଦିନ ତତ୍କାଳୀନ ପ୍ରଧାନମନ୍ତ୍ରୀ ରାଜୀବ ଗା‍ନ୍ଧୀ ଏହି ପ୍ରକଳ୍ପର ଶିଳାନ୍ୟାସ କରିଥିଲେ । ସେତେବେଳେ ଏହି ଅଞ୍ଚଳ ଏକ ଦୁର୍ଗମ ଇଲାକା ଥିଲା । ନିର୍ମାଣ କାର୍ଯ୍ୟ ସେହି ୧୯୮୯ରୁ ଆରମ୍ଭ ହୋଇଥିଲା । ପ୍ରଥମେ ଏନ୍‍ଟିପିସି ତଥା ଅନ୍ୟ ନିର୍ମାଣକାରୀ ସଂସ୍ଥାମାନଙ୍କ କର୍ମଚାରୀମାନେ ତାଳଚେରଠାରେ ରହୁଥିଲେ, ପରେ ବିଜିଗୋଳ-ରଙ୍ଗବେଡା ଗ୍ରାମ ନିକଟବର୍ତ୍ତୀ ଅସ୍ଥାୟୀ ଟାଉନ୍‍ସିପ୍‍ ନିର୍ମିତ ହେଲାପରେ ସେଠାରେ ରହିଲେ । ପ୍ରଥମ ପର୍ଯ୍ୟାୟ ନିମନ୍ତେ ବଏଲର୍‍, ଟର୍ବାଇନ୍‍ ଓ ଜେନେରଟର ଉପକରଣ ଗୁଡ଼ିକ ୟୁରୋପୀୟ ଦେଶମାନଙ୍କରୁ (ଫ୍ରାନ୍ସ ତଥା ଜର୍ମାନୀ) ଆମଦାନୀ ହୋଇଥିଲା । ଷ୍ଟେନ୍‍ ଇଣ୍ଡଷ୍ଟ୍ରି ଏବଂ ଏବିବି (ବର୍ତ୍ତମାନ ଜୀଈ-ଆଲ୍‍ସ୍ତୋମ୍‍) ସେହି ଉପକରଣ ଗୁଡ଼ିକର ନିର୍ମାତା ଥିଲେ । ପ୍ରଥମ ପର୍ଯ୍ୟାୟର (୨x ୫୦୦ MW) ନିର୍ମାଣ ୧୯୯୫ରେ ସମାପ୍ତ ହୋଇଥିଲା । ଦ୍ୱିତୀୟ ପର୍ଯ୍ୟାୟ (୪ x ୫୦୦ MW) ୧୯୯୯ରେ ଆରମ୍ଭ ହୋଇ ୨୦୦୫ ମସିହାରେ ସମାପ୍ତ ହୋଇଥିଲା । ଦ୍ୱିତୀୟ ପର୍ଯ୍ୟାୟର ମୁଖ୍ୟ ଉପକରଣ ସବୁ ବିଏଚ୍‍ଇଲ୍‍ (BHEL) ଯୋଗାଇଥିଲେ ।

 ଅନ୍ୟାନ୍ୟ ତଥ୍ୟ

ତାଳଚେର ବୃହତ ତାପଜ ବିଦ୍ୟୁତ୍‍ କେନ୍ଦ୍ରର ପ୍ରଥମ ଚରଣରେ (1000 ମେଗାୱାଟ) ଉତ୍ପାଦିତ ହୋଇଥିବା ବିଦ୍ୟୁତ୍ ମୁଖ୍ୟତଃ ଓଡ଼ିଶା, ବିହାର୍, ପଶ୍ଚିମ ବଂଗ, ଆସାମ , ଉତ୍ତର ପୂର୍ବ ରାଜ୍ୟ ମାନଂକୁ ପଠାଯାଇଥାଏ । ଏହି ପ୍ରଥମ ଚରଣରେ ଓଡ଼ିଶାର ଭାଗ ମାତ୍ର 30% ଅର୍ଥାତ 300 ମେଗାୱାଟ।
ଦ୍ୱିତୀୟ ଚରଣ (2000 ମେଗାୱାଟ କ୍ଷମତା) ଉତ୍ପାଦନରୁ ବିଜୁଳି ମୁଖ୍ୟତଃ ଦକ୍ଷିଣ ଭାରତୀୟ ରାଜ୍ୟମାନଙ୍କୁ ପଠାଯାଇଥାଏ । ଓଡ଼ିଶାର ଭାଗ ଏଥିରେ ମାତ୍ର ୧୦% ଅର୍ଥାତ ୨୦୦ ମେଗାୱାଟ । ଦ୍ୱିତୀୟ ଚରଣରୁ ଦକ୍ଷିଣ ଭାରତର ରାଜ୍ୟମାନଂକ୍ନୁ ବିଦ୍ୟୁତ୍‍ ସରବରାହ (ଟ୍ରାଂସମିଶନ୍) କରିବା ନିମଂତେ ଭାରତୀୟ ପାୱାରଗ୍ରୀଡ୍‍ କର୍ପୋରସନଙ୍କ   ୧୪୫୦ କିମି ଦୀର୍ଘ କଣିହା-କୋଲାର (କର୍ଣାଟକ) ± ୫୦୦ କିଲୋ ଭୋଲ୍ଟ ଏଚ୍‍ଭିଡିସି ଟ୍ରାଂସମିଶନ୍ ଲାଇନ ବ୍ୟବହୃତ ହୋଇଥାଏ  ।

ଏଠାରେ ମଧ୍ୟ ସମୁଦାୟ ୧୦ମେଗାୱାଟ ବିଶିଷ୍ଟ ସୌର ଶକ୍ତି ଉତ୍ପାଦନ କେଂଦ୍ର ଅଛି, ଯାହାକି ୨୦୧୪ ମସିହାରେ କାର୍ଯ୍ୟକାରୀ ହୋଇଥିଲା  ।

 ଆଧାର 

ଶ୍ରେଣୀ:ଅନୁଗୋଳ ଜିଲ୍ଲା
ଫ୍ଲୁଫେନାଜିନ

ଫ୍ଲୁଫେନାଜିନ, ବିକ୍ରୟ ହେଉଥିବା ଏକ ନାମ ପ୍ରଲିକ୍‌ସିନ ଏକ ଆଣ୍ଟିସାଇକୋଟିକ ବା ମନୋବିକ୍ଷିପ୍ତରୋଧୀ ଔଷଧ । ଏହା ସିଜୋଫ୍ରେନିଆ ଭଳି ଦୀର୍ଘକାଳୀନ ସାଇକୋସିସ ରୋଗ ଚିକିତ୍ସାରେ ବ୍ୟବ‌ହାର କରାଯାଏ । ଏହା ପାଟିରେ ବା ମାଂସପେଶୀ ଇଞ୍ଜେକସନ ଓ ଚର୍ମତଳ ଇଞ୍ଜେକସନ ଆକାରରେ ଦିଆଯାଏ ।  ଏହାର ଦୀର୍ଘକାଳୀନ ଇଞ୍ଜେକସନ ସଂସ୍କରଣ ୪ ସପ୍ତାହ ପର୍ଯ୍ୟନ୍ତ କାମ କରିପାରେ ।

  
ସାଧରଣ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଚଳପ୍ରଚଳ ସମସ୍ୟା (extrapyramidal symptoms/ movement problems), ନିଦୁଆ(ଶମନ) ଭାବ ଓ ଓଜନ ବୃଦ୍ଧି ଦେଖାଯାଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ସ୍ଥାୟୀ ଚଳପ୍ରଚଳ ଅସୁବିଧା , ନିଉରୋଲେପ୍ଟିକ ମାଲିଗନାଣ୍ଟ ସିଣ୍ଡ୍ରୋମ ଓ ସ୍ୱଳ୍ପ ଶ୍ୱେତ ରକ୍ତ କଣିକା ମୂଖ୍ୟତଃ ଦେଖାଯାଏ । ବୟସ୍କ ଲୋକଙ୍କର ଡିମେନସିଆ ଯୋଗୁ ସାଇକୋସିସ ଦେଖାଯାଏ ଓ ଏହା ଫଳରେ ମୃତ୍ୟୁ ସଙ୍କଟ ବଢ଼ିଯାଏ । ପ୍ରୋଲାକ୍ଟିନ ସ୍ତର ବୃଦ୍ଧି ହେବା ଫଳରେ ଦୁଧ ତିଆରି ହୋଇଯାଏ । ଗର୍ଭାବସ୍ଥାରେ ଏହାର ନିରାପତ୍ତା ସ୍ପଷ୍ଟ ନୁହେଁ । ଫେନିଥିଆଜିନ ଶ୍ରେଣୀର ଫ୍ଲୁଫେନାଜିନ ଏକ ମନୋବିକ୍ଷିପ୍ତରୋଧୀ ଔଷଧ । ଏହାର କାର୍ଯ୍ୟ ପ୍ରଣାଳୀ ସ୍ପଷ୍ଟ ନ ଥିଲେ ମଧ୍ୟ ଡୋପାମିନ ଆଣ୍ଟାଗୋନିସ୍ଟ ଭାବେ କାମ କରୁଥିବା ବିଶ୍ୱାସ କରାଯାଏ । 

   
ଫ୍ଲୁଫେନାଜିନ ପ୍ରଥମେ ସନ ୧୯୫୯ରେ ବ୍ୟବ‌ହୃତ ହେଲା ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଗୋଟିଏ ରୋଗୀ ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ଦୈନିକ ୦.୨୨ରୁ ୦.୪୨ଡଲାର  ଖର୍ଚ୍ଚ ହୁଏ । ଦୀର୍ଘ କାର୍ଯ୍ୟକାରୀ ଔଷଧର ଇଞ୍ଜେକସନ ମୂଲ୍ୟ ୨୦୧୪ରେ ୦.୨୦ରୁ ୬.୨୦ଆମେରିକୀୟ ଡଲାର ଥିଲା । 
 ଆଧାର 

ଶ୍ରେଣୀ:ଔଷଧ
ହବସପୁରୀ ଶାଢ଼ୀ ଏବଂ ବସ୍ତ୍ର

thumb|ଏକ ହବସପୁରୀ ଶାଢ଼ୀ
ହବସପୁରୀ (ଇଂରାଜୀ: Habaspuri, ) ଓଡ଼ିଶାର ଏକ ପାରମ୍ପରିକ ସୁତା ବସ୍ତ୍ର । ବୟନ ଶିଳ୍ପରେ ହବସପୁରୀ ଏକ ପ୍ରମୁଖ ଉତ୍ପାଦ । କଳାହାଣ୍ଡି ଜିଲ୍ଲାର ଚେଚିଗୁଡ଼ାର କନ୍ଧ ବୁଣାକାରମାନେ ହବସପୁରୀ ଶାଢି ବୁଣିଥାନ୍ତି ।  ଏପରି ଏକ ସ୍ୱତନ୍ତ୍ର କାରୀଗରୀ ଓ ବୁଣାଶୈଳୀ ପାଇଁ ଏହା ଭାରତର ଭୌଗଳିକ ସଙ୍କେତ ଭାବେ ପଞ୍ଜୀକୃତ ହୋଇଛି । ଏହି ଲୁଗାମାନଙ୍କରେ ପାରମ୍ପରିକ ଆକୃତିର କୁମ୍ଭ (ମନ୍ଦିର), ମାଛ, ଏବଂ ଫୁଲ ଚିତ୍ରିତ ହୋଇଥାଏ ।

 ଉତ୍ପତି 
ହବସପୁରୀ ହସ୍ତକଳା ସେହି ଗ୍ରାମର ନାମ ଅନୁସାରେ ନାମିତ ହୋଇଛି ଯେଉଁଠାରେ ୧୯ ଶତାବ୍ଦୀ ପୁର୍ବରୁ ଏହି ଶୈଳୀରେ ବୁଣାହେଉଥିଲା । 

ଚେଚିଗୁଡ଼ା
ହବସପୁରୀ ଶାଢ଼ୀ ତିଆରିରେ ଚେଚିଗୁଡ଼ା ଗ୍ରାମର ପାଖାପାଖି ୩୦ରୁ ଉର୍ଦ୍ଧ ପରିବାର ନିୟୋଜିତ ହୋଇଛନ୍ତି ।

 ଉତ୍ପାଦ ଏବଂ ବ୍ୟବସାୟ 
ହବସପୁରୀ ଲୁଗା ଏକାକୀ ଜଣେ ବୁଣାକାର କାରିଗର ହାତରେ ତିଆରି ହୋଇ ଭାରତ ସରକାରଙ୍କ ବୟନ ଶିଳ୍ପ ବିଭାଗ ଜରିଆରେ ସ୍ଥାପିତ ହୋଇଥିବା ବିକ୍ରୟ କେନ୍ଦ୍ରମାନଙ୍କରେ ବିକ୍ରୟ ହୋଇଥାଏ ।  

 ଆଧାର 

Category:ଓଡ଼ିଶାରେ ଥିବା ଭୌଗଳିକ ସଙ୍କେତ 
Category:ଭାରତୀୟ ଭୌଗଳିକ ସଙ୍କେତ
Category:କଳାହାଣ୍ଡି ଜିଲ୍ଲା
ଶ୍ରେଣୀ:ଭାରତର କାର୍ପାସ କଳା
ଅମିଶ ତ୍ରିପାଠୀ

thumb|ଅମିଶ ତ୍ରିପାଠୀ
ଅମିଶ ତ୍ରିପାଠୀ ଜଣେ ଭାରତୀୟ ଲେଖକ । ତାଙ୍କ ଉପନ୍ୟାସ ହେଲା ଦ ଇମୋଟାଲସ ଅଫ ମେଲୋହା, ଦ ସିକ୍ରେଟ ଅଫ ନାଗାସ ଏବଂ ଦ ଓଥ ଓଫ ଦ ବାୟୁପୁତ୍ରସ । ଏହି ତିନୋଟି ବ‌ହିକୁ ମିଳିତ ଭାବରେ କୁହାଯାଏ ଦ ଶିବା ଟ୍ରାଇଲୋଜି । ତାଙ୍କ ପ୍ରଥମ ଉପନ୍ୟାସ ଦ ଇମୋଟାଲସ ଅଫ ମେଲୋହା ଭଲ ମାରକେଟିଙ୍ଗ ରଣନିତି କାରଣରୁ ଗୋଟିଏ ସପ୍ତାହ ମଧ୍ୟରେ ସର୍ବଶ୍ରେଷ୍ଠ ବ‌ହି ବିକ୍ରେତାର ତାଲିକାର ଉପରେ ଥିଲା । ଦ ଶିବା ଟ୍ରାଇଲୋଜି ଭାରତୀୟ ପ୍ରକାଶନ ଇତିହାସରେ ସବୁଠାରୁ ଶିଘ୍ର ବିକ୍ରିହେବା ବ‌ହି, ଯାହାର ଛପା ପ୍ରତିଲିପି ୨୫୦ ଲକ୍ଷ, ୭୦ କୋଟି ଟଙ୍କାରୁ ଅଧିକ ମୂଲ୍ୟରେ ବିକ୍ରି ହୋଇଛି ।  ଭାରତରେ ତାଙ୍କୁ ୧୦୦ ଜଣ ପ୍ରସିଦ୍ଧ ବ୍ୟକ୍ତିଙ୍କ ମଧ୍ୟରେ ଜଣେ ବ୍ୟକ୍ତି ଭାବରେ ତିନିବର୍ଷ ଧରି ୨୦୧୨, ୨୦୧୩ ଏବଂ ୨୦୧୪ ଗଣନା କରାଯାଇଅଛି ।

ଅମିଶ ତ୍ରିପାଠୀଙ୍କ ଜନ୍ମ ୧୮ ଅକ୍ଟୋବର ୧୯୭୪ରେ ହୋଇଥିଲା ଓ ଓଡ଼ିଶାର ରାଉରକେଲାରେ ସିଏ ବଡ଼ ହୋଇଥିଲେ । ସେ ଛାତ୍ର ସେଇଣ୍ଟ ଜେବିୟର କଲେଜ, ମୁମ୍ବାଇ ଏବଂ ଇଣ୍ତିଆନ ଇନଷ୍ଟିଟ୍ୟୁଟ ଅଫ ମେନେଜମେଣ୍ଟ କଲିକତାରେ ଶିକ୍ଷା ଲାଭ କରିଥିଲେ । ସେ ଜଣେ ଇତିହାସବିତ୍ ହେବାପାଇଁ ଚାହୁଁଥିଲେ, ଏଥିରେ ସମର୍ଥ ନ ହେଇପାରିବାରୁ ସିଏ ଅର୍ଥଶାସ୍ତ୍ରରେ ନିଜ ଜୀବନ ଆଗକୁ ବଢ଼େଇଥିଲେ । ସିଏ ନିଜ ଲେଖା ଆରମ୍ଭ କରିବା ପୂର୍ବରୁ ୧୪ ବର୍ଷ ବିତ୍ତୀୟ ସେବା ଉଦ୍ୟୋଗରେ କାମ କରିଥିଲେ । ସିଏ କାମ କରିଥିବା ଉଦ୍ୟୋଗ ଗୁଡ଼ିକ ହେଲା ସ୍ଟାଣ୍ତଡ ଚଟାଡ଼, ଡ଼ିବିଏସ ବେଙ୍କ ଓ ଆଇଡ଼ିବିଆଇ ଫେଡ଼ରାଲ ଲାଇଫ ଇନସ୍ୟୁରେନସ ।

ଦ ଇମୋଟାଲସ ଅଫ ମେଲୋହା, ତ୍ରିପାଠୀଙ୍କ ପ୍ରଥମ ଉପନ୍ୟାସ ଏବଂ ଶିବ ଟ୍ରାୟୋଲୋଜିର ପ୍ରଥମ ବ‌ହି ଯାହା ଫେବୃଆରି ୨୦୧୦ରେ ପ୍ରକାଶ ପାଇଥିଲା । ଏହି ସିରିଜର ଦ୍ୱିତୀୟ ବ‌ହି ଦ ସିକ୍ରେଟ ଅଫ ନାଗାସ, ପ୍ରକାଶ ପାଇଥିଲା ୧୨ ଅଗଷ୍ଟ ୨୦୧୧ ଏବଂ ତୃତୀୟ ବ‌ହି, ଶିର୍ଷକ ଦ ଓଥ ଅଫ ଦ ବାୟୁପୁତ୍ରସ, ପ୍ରକାଶ ପାଇଥିଲା ୨୭ ଫେବୃଆରୀ ୨୦୧୩ । ଦ ଟ୍ରାଇଲୋଜି ଭାରତୀୟ ଭଗବାନ ଶିବଙ୍କ ଜୀବନ ଓ ସାହସିକ କାର୍ଯ୍ୟର ବିଚିତ୍ର ସଂରଚନାକୁ ପୁନର୍ବାର କଳ୍ପନା କରି ଅମିଶ ଏହି ବ‌ହି ଗୁଡ଼ିକ ଲେଖିଛନ୍ତି ।
ଆଧାର

ଶ୍ରେଣୀ:୧୯୭୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ରିସପେରିଡନ

ରିସପେରିଡନ, ବିକ୍ରୟ ନାମ ରିସପର୍ଡାଲ, ଏକ ମନୋବିକ୍ଷିପ୍ତରୋଧୀ ଔଷଧ । ମୂଖ୍ୟତଃ ଏହା ସିନୋଫ୍ରେନିଆ, ବାଇପୋଲାର ଡିଜଅର୍ଡ଼ର ଓ ଅଟିଜ୍ମ ରୋଗର ଚିଡ଼ିଚିଡ଼ା ଭାବ ନିମନ୍ତେ ବ୍ୟବ‌ହାର କରାଯାଏ । ଏହା ପାଟିରେ ବା ମାଂସପେଶୀ ଇଞ୍ଜେକସନ ଆକାରରେ ଦିଆଯାଏ । ଏହାର ଇଞ୍ଜେକସନ ସଂସ୍କରଣ ଏକ ଦୀର୍ଘକାଳୀନ ଔଷଧ ଯାହା ପ୍ରାୟ ୨ ସପ୍ତାହ ପର୍ଯ୍ୟନ୍ତ କାମ କରେ । 

ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଚଳପ୍ରଚଳ ସମସ୍ୟା (extrapyramidal symptoms/ movement problems), ନିଦୁଆ(ଶମନ) ଭାବ, ଦୃଷ୍ଟି ସମସ୍ୟା, କୋଷ୍ଠକାଠିନ୍ୟ ଓ ଓଜନ ବୃଦ୍ଧି ଦେଖାଯାଏ । ସାଙ୍ଘାତିକ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ସ୍ଥାୟୀ ଚଳପ୍ରଚଳ ଅସୁବିଧା, ନିଉରୋଲେପ୍ଟିକ ମାଲିଗନାଣ୍ଟ ସିଣ୍ଡ୍ରୋମ, ଅଧିକ ଆତ୍ମହତ୍ୟା ପ୍ରବଣତା ଓ ଉଚ୍ଚସ୍ତର ରକ୍ତ ଶର୍କରା ଦେଖାଯାଏ ।  ବୟସ୍କ ଲୋକଙ୍କର ଡିମେନସିଆ ଯୋଗୁ ସାଇକୋସିସ ଦେଖାଯାଏ ଓ ଏହା ଫଳରେ ମୃତ୍ୟୁ ସଙ୍କଟ ବଢ଼ିଯାଏ । ଗର୍ଭାବସ୍ଥାରେ ଏହାର ନିରାପତ୍ତା ସ୍ପଷ୍ଟ ନୁହେଁ । ରିସପେରିଡିନ ଏକ ଅସାମାନ୍ୟ ମନୋବିକ୍ଷିପ୍ତରୋଧୀ ଔଷଧ ।  ଏହାର କାର୍ଯ୍ୟ ପ୍ରଣାଳୀ ସ୍ପଷ୍ଟ ନ ଥିଲେ ମଧ୍ୟ ଡୋପାମିନ ଆଣ୍ଟାଗୋନିସ୍ଟ ଭାବେ କାମ କରୁଥିବା ବିଶ୍ୱାସ କରାଯାଏ ।

   
ସନ ୧୯୮୦ରେ ରିସପେରିଡନର ଅନୁଶୀଳନ ଆରମ୍ଭ ହୋଇ ସନ ୧୯୯୩ରେ ଯୁକ୍ତରାଷ୍ଟ୍ର ଆମେରିକାରେ ବିକ୍ରୟ ନମନ୍ତେ ଅନୁମୋଦିତ ହୋଇଥିଲା ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଏହାର ଦୈନିକ ଖର୍ଚ୍ଚ ସନ ୨୦୧୪ରେ ୦.୦୧ରୁ ୦.୬୦ ଆମେରିକୀୟ ଡଲାର ଥିଲା । ଯୁକ୍ତରାଷ୍ଟ୍ର ଆମେରିକାରେ ସାମାନ୍ୟ ମାତ୍ରାର ଦୈନିକ ଖର୍ଚ୍ଚ  ୩.୩୦ରୁ ୧୯ ଡଲାର ହୁଏ । 

 ଆଧାର 

ଶ୍ରେଣୀ:ଔଷଧ
କ୍ଲୋଜାପିନ

କ୍ଲୋଜାପିନ, ବିକ୍ରୟ ନାମ କ୍ଲୋଜାରିଲ, ରିସପେରିଡିନ ଏକ ଅସାମାନ୍ୟ ମନୋବିକ୍ଷିପ୍ତରୋଧୀ ଔଷଧ । ଏହା ମୂଖ୍ୟତଃ କୌଣସି ଔଷଧରେ ଭଲ ନ ହେଉଥିବା ସିଜୋଫ୍ରେନିଆ ରୋଗରେ ଦିଆଯାଏ । ସିଜୋଫ୍ରେନିଆ ଓ ସିଜୋଆଫେକ୍ଟିଭ ଡିଜଅର୍ଡ଼ର ରୋଗମାନଙ୍କରେ ଏହା ଆତ୍ମହତ୍ୟା ପ୍ରବଣତା କମ କରେ ।  ଏହା ସାଧାରଣ ସାଧାରଣ ମନୋବିକ୍ଷିପ୍ତରୋଧୀ ଔଷଧ ଅପେକ୍ଷା ଅଧିକ କାର୍ଯ୍ୟକ୍ଷମ ।  ଏହା ପାଟିରେ ଦିଆଯାଏ । 

   
କ୍ଲୋଜାପିନ ଗ୍ରହଣ କଲେ ଅଧିକ ସ୍ୱଳ୍ପ ଶ୍ୱେତ ରକ୍ତ କଣିକା ହୋଇଯିବା ସଙ୍କଟ ରହେ, ଫଳରେ ମୃତ୍ୟୁ ସମ୍ଭାବନା ରହେ ।  ଏହି ସଙ୍କଟରୁ ବର୍ତ୍ତିବା ନିମନ୍ତେ ରକ୍ତ ପରୀକ୍ଷାର ନିୟମିତ ପର୍ଯ୍ୟବେକ୍ଷଣ ଆବଶ୍ୟକ ।  ଅପସ୍ମାର ଆକ୍ରମଣ, ହୃତପେଶୀ ପ୍ରଦାହ, ଅତି ରକ୍ତ ଶର୍କରା ଇତ୍ୟାଦି ମାରାତ୍ମକ ସଙ୍କଟ ଓ ଡିମେନସିଆ ଯୋଗୁ ସାଇକୋସିସ ହୋଇ ମୃତ୍ୟୁ ସଙ୍କଟ ହୁଏ ।  ଏହା ବ୍ୟତୀତ ନିଦ୍ରାଳୁ ଭାବ, ଶୁଷ୍କ ପାଟି, ନିମ୍ନ ରକ୍ତଚାପ, ଦୃଷ୍ଟି ସମସ୍ୟା ଓ ଶିରଭ୍ରମ (dizziness) ଇତ୍ୟାଦି ସାଧାରଣ ପାର୍ଶ୍ୱ ପ୍ରତିକ୍ରିୟା ଦେଖାଯାଏ । ପ୍ରାୟ ୫% ରୋଗୀଙ୍କର ସ୍ଥାୟୀ ଟାର୍ଡ଼ିଭ ଡିସକାଇନେସିଆ ସଙ୍କଟ ରହେ ।  ଏହାର କାର୍ଯ୍ୟ ପ୍ରକ୍ରିୟା ସ୍ପଷ୍ଟ ନୁହେଁ ।

  
ସନ ୧୯୬୦ରେ କ୍ଲୋଜାପିନ ଆବିଷ୍କୃତ ହୋଇ ସନ ୧୯୭୧ରେ ବ୍ୟବ‌ହୃତ ହେଲା ।  ଏହା ପ୍ରଥମ ମନୋବିକ୍ଷିପ୍ତରୋଧି ଔଷଧ ଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଏହାର ହୋଲସେଲ ମୂଲ୍ୟ ସନ ୨୦୧୪ରେ ଦୈନିକ ୦.୦୫ରୁ  ୨.୧୦ ଆମେରିକୀୟ ଡଲାର ଥିଲା ।
 
 ଆଧାର 

ଶ୍ରେଣୀ:ଔଷଧ
ଦୁର୍ଗାମାଧବ ମିଶ୍ର

ଦୁର୍ଗାମାଧବ ମିଶ୍ର(୧୯୨୯ -  ୩ ଫେବୃଆରୀ ୧୯୯୭), ୧୯୫୨ ମସିହାର ଭାରତୀୟ ପୁଲିସ ସେବା ଅଧିକାରୀ ଓ କେନ୍ଦ୍ରୀୟ ଔଦ୍ୟୋଗୀକ ସୁରକ୍ଷା ବଳ(ସି.ଆଇ.ଏସ.ଏଫ)ର ମହାନିର୍ଦ୍ଦେଶକ ଭାବରେ କାର୍ଯ୍ୟ କରିଥିବା ପ୍ରଥମ ଓଡ଼ିଆ । ସେ ଜଣେ ଓଡ଼ିଆ ସାହିତ୍ୟିକ ଭାବରେ ମଧ୍ୟ ପରିଚିତ । ତାଙ୍କ ଗଳ୍ପ ସଂକଳନ "ନିଷାଦର ନିଃଶବ୍ଦ ବାରଣ" ପାଇଁ ସେ ଓଡ଼ିଆ ସାହିତ୍ୟ ଏକାଡେମୀ ପୁରସ୍କାର ଲାଭ କରିଛନ୍ତି ।

ଦୁର୍ଗାମାଧବ, ୧୯୨୯ ମସିହାରେ ନୟାଗଡ଼ରେ ଜନ୍ମଗ୍ରହଣ କରିଥିଲେ ଓ ତାଙ୍କ ଶୈଶବ କଟିଥିଲା କଟକରେ । ସେ ରେଭେନ୍ସା ମହାବିଦ୍ୟାଳୟରୁ ସ୍ନାତକ ଏବଂ ଆହ୍ଲାବାଦ ବିଶ୍ୱବିଦ୍ୟାଳୟରୁ ସ୍ନାତକୋତ୍ତର କରିଥିଲେ । ସମାଜରେ ଜଣେ ସହ ସମ୍ପାଦକ ଭାବରେ ସେ କାର୍ଯ୍ୟ କରୁଥିବା ସମୟରେ, ଭାରତୀୟ ପୁଲିସ ସେବା ଅଧିକାରୀ ଭାବରେ ତାଙ୍କର ଚୟନ ହୋଇଥିଲା । ଓଡ଼ିଶା ସମେତ ଦେଶର ବିଭିନ୍ନ ସ୍ଥାନରେ ସେ କାର୍ଯ୍ୟ କରିଥିଲେ । ସି.ଆଇ.ଏସ.ଏଫର ମହାନିର୍ଦ୍ଦେଶକ ଭାବରେ ମଧ୍ୟ ସେ କାର୍ଯ୍ୟ କରିଥିଲେ । ୧୯୯୭ ମସିହା ଫେବୃଆରି ୩ତାରିଖରେ ଦୁର୍ଗାମାଧବ ମିଶ୍ରଙ୍କର ମହାପ୍ରୟାଣ ଘଟିଥିଲା । 

 ସାହିତ୍ୟ ସର୍ଜନା 
ସାହିତ୍ୟ ଥିଲା, ଦୁର୍ଗାମାଧବଙ୍କ ବ୍ୟକ୍ତିତ୍ୱର ଅନ୍ୟତମ ଦିଗ । ସେ ଏକାଧାରରେ ଜଣେ ସମ୍ପାଦକ, କବି, ଗାଳ୍ପିକ ଓ ଅନୁବାଦକ ଥିଲେ । ବିଭିନ୍ନ ପତ୍ର ପତ୍ରିକାରେ ସମ୍ପାଦକ ଭାବରେ କାର୍ଯ୍ୟ କରିଥିଲେ ।
 
 
 ଗଳ୍ପ/କାବ୍ୟ ସଂକଳନ 
 ତାରା ଓ ତିମିର
 ମନ୍ଦାକ୍ରାନ୍ତା
 ନିଷାଦର ନିଃଶବ୍ଦ ବାରଣ
 ଫାଲଗୁନର ବନ୍ୟା
 ଦୂରରୁ ଦୂରକୁ
 ଅପରାହ୍ନର ଗଳ୍ପ
 ମୌନ ମୁଖର ( କାବ୍ୟ ସଙ୍କଳନ )
 
 ସମ୍ପାଦନା 
 ପ୍ରତିବେଶୀ
 ସମାରୋହ
 ଦିବ୍ୟ ସଂଦେଶ
 ସମାଜ
 ଶିଶୁ ସାହିତ୍ୟ 
 ଅଜା ଆସୁଛନ୍ତି

 ସମ୍ମାନ ଓ ପୁରସ୍କାର 
 ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ୧୯୮୨ (ନିଷାଦର ନିଃଶବ୍ଦ ବାରଣ ପାଇଁ)http://odisha.gov.in/e-magazine/orissaannualreference/ORA-2005/pdf/orissa_sahitya_academy.pdf
 ଝଙ୍କାର ପୁରସ୍କାର (କ୍ଷୁଦ୍ରଗଳ୍ପ), ୧୯୭୫ (ପ୍ରଜାତନ୍ତ୍ର ପ୍ରଚାର ସମିତି ପ୍ରଦତ୍ତ)
 ଫକୀର ମୋହନ କ୍ଷୁଦ୍ରଗଳ୍ପ ସମ୍ମାନ, ୧୯୯୩ (ଉତ୍କଳ ସାହିତ୍ୟ ସମାଜ ପ୍ରଦତ୍ତ)
 ଆଧାର 

ଶ୍ରେଣୀ:୧୯୨୯ ଜନ୍ମ
ଶ୍ରେଣୀ:୧୯୯୭ ମୃତ୍ୟୁ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଝଙ୍କାର ପୁରସ୍କାର ସମ୍ମାନିତ
ଶ୍ରେଣୀ:ନୟାଗଡ଼ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଗାଳ୍ପିକ
ଆମିଟ୍ରିପ୍ଟିଲିନ

ଆମିଟ୍ରିପ୍ଟିଲିନ, ବିକ୍ରୟ ନାମ ଏଲାଭିଲ ଏକ ଔଷଧ ଯାହା ଅନେକ ପ୍ରକାର ମାନସିକ ରୋଗରେ ଦିଆଯାଏ । ମୂଖ୍ୟ ଅବସାଦ ରୋଗ (major depressive disorder), ଉତ୍କଣ୍ଠା ରୋଗ (anxiety disorder), ଆଟେନସନ ଡେଫିସିଟ ହାଇପରଆକ୍ଟିଭିଟି ରୋଗ (attention deficit hyperactivity disorder) ଓ ବାଇପୋଲାର ଡିଜଅର୍ଡ଼ର ଇତ୍ୟାଦି ରୋଗରେ ଏହା ଦିଆଯାଏ । ଏହା ଅଧକପାଳିର ପ୍ରତିଷେଧ, ନୁରୋପାଥିକ ଯନ୍ତ୍ରଣା ଯେପରିକି ଫାଇବ୍ରୋମ୍ୟାଲଜିଆ, ପୋଷ୍ଟଥର୍ପେଟିକ ନିଉରାଲଜିଆ ଓ ନିଦ୍ରାହୀନତାର (insomnia) ଚିକିତ୍ସା କରିବାକୁ ଦିଆଯାଏ । ଏହା ପାଟିରେ ଦିଆଯାଏ । 

     
ଶୁଷ୍କ ପାଟି, ଦୃଷ୍ଟି ସମସ୍ୟା, ଠିଆ ନିମ୍ନ ରକ୍ତଚାପ, ନିଦ୍ରାଳୁଭାବ ଓ କୋଷ୍ଠକାଠିନ୍ୟ ଇତ୍ୟାଦି ପାର୍ଶ୍ୱ ପ୍ରତିକ୍ରିୟା ଏହି ଔଷଧ ଯୋଗୁ ଦେଖାଯାଏ । ସାଙ୍ଘାତିକ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଅପସ୍ମାର ବାତ, ୨୫ ବର୍ଷରୁ କମ ବୟସ୍କ ଲୋକଙ୍କର ଆତ୍ମହତ୍ୟା ସଙ୍କଟ, ମୂତ୍ରରୋଧ, [ଗ୍ଲକୋମା]] ଓ ହୃତ୍‌ପିଣ୍ଡ ସମସ୍ୟା ମୂଖ୍ୟତଃ ଦେଖାଯାଏ । ଏହା ଏମଏଓ ଇନହିବିଟର ଓ ସିସାପ୍ରାଇଡ ଔଷଧ ସ‌ହିତ ଦିଆଯାଏ ନାହିଁ । ଗର୍ଭାବସ୍ଥାରେ ଏହି ଔଷଧ ଦେଲେ ସମସ୍ୟା ହୁଏ । ସ୍ତନ୍ୟପାନ କାଳରେ ଅସୁବିଧା ହୁଏନି । ଟ୍ରାଇସାଇକ୍ଲିକ ଅବସାଦରୋଧୀ (ଟିସିଏ) ଶ୍ରେଣୀର ଆମିଟ୍ରିପ୍ଟିଲିନ ଏକ ଔଷଧ । ଏହାର ସଠିକ କାର୍ଯ୍ୟକଳାପ ଅସ୍ପଷ୍ଟ ଅଛି ।

   
ସନ ୧୯୬୦ରେ ଆମିଟ୍ରିପ୍ଟିଲିନ ଅବିଷ୍କୃତ ହୋଇଥିଲା ଓ ଫୁଡ ଆଣ୍ଡ ଡ୍ରଗ ଆଡମିନିସ୍ଟ୍ରେସନଦ୍ୱାରା ମଞ୍ଜୁରୀ ଦିଆଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଏହାର ଗୋଟିଏ ଡୋଜର ହୋଲସେଲ ମୂଲ୍ୟ ୦.୦୧ରୁ ୦.୦୪ ଆମେରିକୀୟ ଡଲାର ।  ଯୁକ୍ତରାଷ୍ଟ୍ର ଆମେରିକାରେ ଡୋଜ ପିଛା ମୂଲ୍ୟ ୦.୨୦ ଡଲାର ।

 ଆଧାର 

ଶ୍ରେଣୀ:ଔଷଧ
ଉଇକିପୋଥି

thumb|right|Growth of the eight largest Wikibooks sites (by language), July 2003–Jan 2010

ଉଇକିପୋଥି

ଇତିହାସ

ଉଇକି ଜୁନିଅର୍

ପୋଥି ପିଷୟବସ୍ତୁ

 ଏହା ମଧ୍ୟ ଦେଖିବେ 
 CK-12 Foundation
 Digital library
 e-book
 European Library
 Free High School Science Texts
 Global Text
 ibiblio
 LibriVox, an online digital library of free public domain audiobooks.
 Open Content Alliance
 Project Gutenberg
 Universal library
 Wikibooks:What is Wikibooks?
 

ଆଧାର

ଆଗକୁ ପଢିବେ 
 
 

ବାହାର ଲିଙ୍କ
 English Wikibooks' Main Page
 Wikijunior Main Page
 Wikibooks' multilingual portal
 Wikibooks Language Editions: list of Wikibooks for various languages ordered by size.
 Wikibooks page on Meta-Wiki
 Wikibooks takes on textbook industry

Category:Digital libraries
Category:E-book suppliers
Category:Internet properties established in 2003
Category:Multilingual websites
Books, Wiki
Category:Educational websites
ଫ୍ଲୁଓକ୍ସେଟିନ

ଫ୍ଲୁଓକ୍ସେଟିନ, ବ୍ୟବସାୟୀକ ନାମ ପ୍ରୋଜାକ ଓ ସାରାଫେମ, ସେଲେକ୍ଟିଭ ସେରୋଟୋନିନ ରିଅପଟେକ ଇନହିବିଟର ଶ୍ରେଣୀର ଏକ ଅବସାଦରୋଧୀ ଔଷଧ । ମୂଖ୍ୟ ଅବସାଦ ରୋଗ (major depressive disorder), ବୁଲିମିଆ ନର୍ଭୋସା, ପ୍ୟାନିକ ଡିଜଅର୍ଡ଼ର ଓ ପ୍ରିମେନସ୍ଟ୍ରୁଆଲ ଡିସଫୋରିକ ଡିଜଅର୍ଡ଼ର ଇତ୍ୟାଦି ରୋଗମାନଙ୍କରେ ଏହି ଔଷଧ ଦିଆଯାଏ । ୬୫ ବର୍ଷ ବୟସରୁ ଉର୍ଦ୍ଧ୍ୱ ଲୋକଙ୍କର ଆତ୍ମହତ୍ୟା ସଙ୍କଟ ଏହାଦ୍ୱାରା କମ ହୁଏ । ଏହାଦ୍ୱାରା ଅସମୟ ସ୍ଖଳନର ଚିକିତ୍ସା କରାଯାଏ । ଏହା ପାଟିରେ ଦିଆଯାଏ ।

   
ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଶୟନ ସମସ୍ୟା, ଖାଦ୍ୟ ଅରୁଚି, ଶୁଷ୍କ ପାଟି, ରାସ ଓ ଅସାଧାରଣ ସ୍ୱପ୍ନ । ସାଙ୍ଘାତିକ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ସେରୋଟୋନିନ ସିଣ୍ଡ୍ରୋମ, ମାନିଆ, ଅପସ୍ମାର ବାତ ଓ ଆତ୍ମହତ୍ୟା ବ୍ୟବ‌ହାର ସଙ୍କଟ ମୂଖ୍ୟତଃ ଦେଖାଯାଏ । ଔଷଧ ହଠାତ ବନ୍ଦ କଲେ ଉଇଥଡ୍ରୟାଲ ସିଣ୍ଡ୍ରୋମ ସ‌ହିତ ଉତ୍କଣ୍ଠ, ମୁଣ୍ଡଭ୍ରମ ଓ ସ୍ପର୍ଷ ପରିବର୍ତ୍ତନ । ଗର୍ଭାବସ୍ଥାରେ ଏହାର ପ୍ରଭାବ ଅଜ୍ଞେୟ ଅଛି ।  ଔଷଧ ଗ୍ରହଣ କରିବା ଅବସ୍ଥାରେ ସ୍ତନ୍ୟପାନ ଚାଲୁ ରଖାଯାଇପାରେ ।  ଏହାର କାର୍ଯ୍ୟକଳାପ ସ୍ପଷ୍ଟ ନ ଥିଲେ ମଧ୍ୟ ମସ୍ତିଷ୍କରେ ଅଧିକ ସେରୋଟୋନିନ କାମ କରୁଥିବା ବିଶ୍ୱାସ କରାଯାଏ । 

   
ସନ ୧୯୭୨ରେ ଏଲି ଲିଲି ଆଣ୍ଡ କମ୍ପାନୀଦ୍ୱାରା ଫ୍ଲୁଓକ୍ସେଟିନ ଆବିଷ୍କୃତ ହୋଇଥିଲା ଓ ୧୯୮୬ରେ ବ୍ୟବ‌ହୃତ ହୋଇଥଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ସନ ୨୦୧୪ରେ ଏହାର ଦୈନିକ ଖର୍ଚ୍ଚ ୦.୦୧ରୁ ୦.୦୪ ଆମେରିକୀୟ ଡଲାର ଥିଲା । ଯୁକ୍ତରାଷ୍ଟ୍ର ଆମେରିକାରେ ଏହାର ଦୈନିକ ଖର୍ଚ୍ଚ ୦.୮୫ ଡଲାର ।

 ଆଧାର 

ଶ୍ରେଣୀ:ଔଷଧ
ରାଧାକୃଷ୍ଣ ବିଶ୍ୱାସରାୟ

ରାଧାକୃଷ୍ଣ ବିଶ୍ୱାସରାୟ (୫ ମାର୍ଚ୍ଚ ୧୯୦୫- ୫ ଫେବୃଆରୀ ୧୯୮୪) ଭାରତର ସ୍ୱାଧୀନତା ପୂର୍ବରୁ ଅବିଭକ୍ତ କୋରାପୁଟ ଜିଲ୍ଲାର ଜନ‌ଜାତି ସମ୍ପ୍ରଦାୟ ମଧ୍ୟରେ ନିମନ୍ତେ ଉଲ୍ଲେଖନୀୟ କାର୍ଯ୍ୟ କରିଥିବା ଲୋକଙ୍କ ମଧ୍ୟରୁ ଅନ୍ୟତମ । ଲୋକଙ୍କ ମନରେ ସ୍ୱାଧୀନତାର ଚେତନା ଜାଗ୍ରତ କରିବାରେ ସେ ଅଗ୍ରଗଣ୍ୟ ଥିବାରୁ ତାଙ୍କୁ କୋରାପୁଟର ଗାନ୍ଧୀ କୁହାଯାଉଥିଲା ।
ସେ ୧୯୫୨ରୁ ୧୯୫୭ ପର୍ଯ୍ୟନ୍ତ ରାଜ୍ୟ ସଭାର ସଭ୍ୟ ଭାବେ ଦାୟିତ୍ୱ ନିର୍ବାହ କରିଥିଲେ । 
 ଜନ୍ମ 
ଆନ୍ଧ୍ର ପ୍ରଦେଶର ପାର୍ବତୀପୁରମରେ ସେ ଜନ୍ମ ଗ୍ରହଣ କରିଥିଲେ । ତାଙ୍କର ମୂଳ ନାମ ଥିଲା ରାଧାକୃଷ୍ଣ ସାହୁ । ତାଙ୍କର ମଉସା ତାଙ୍କୁ ପୋଷ୍ୟପୁତ୍ର କରି ନେବାରୁ ତାଙ୍କ ନାମ ପରିବର୍ତ୍ତିତ ହୋଇ ରାଧାକୃଷ୍ଣ ବିଶ୍ୱାସରାୟ ହୋଇଥିଲା ।ସମ୍ବାଦ, ଭୁବନେଶ୍ୱର, ୫ ଫେବୃଆରୀ ୨୦୧୬, ପୃଷ୍ଠା: ୦୪

 ଶିକ୍ଷା 
ଜୟପୁରରେ ତାଙ୍କ ବିଦ୍ୟାର୍ଥୀ ଜୀବନ କଟିଥିଲା, କିନ୍ତୁ ଅର୍ଥାଭାବରୁ ମହାବିଦ୍ୟାଳୟ ଉଚ୍ଚଶିକ୍ଷାରୁ ସେ ବଞ୍ଚିତ ହୋଇଥିଲେ ।

 କର୍ମମୟ ଜୀବନ 
ବ୍ରିଟିଶ ସରକାରଙ୍କ ଶାସନରେ ସେ ଜଣେ କିରାଣୀ ଭାବରେ କର୍ମମୟ ଜୀବନ ଆରମ୍ଭ କରିଥିଲେ । ଗୋପବନ୍ଧୁ ଚୌଧୁରୀଙ୍କ ପରାମର୍ଶ କ୍ରମେ ସେ ଚାକିରି ଛାଡ଼ି ସ୍ୱାଧୀନତା ଆନ୍ଦୋଳନରେ ଯୋଗ ଦେଇଥିଲେ ।
ଲବଣ ସତ୍ୟାଗ୍ରହରେ ଯୋଗ ଦେଇ ବ୍ରିଟିଶ ସରକାରଙ୍କଦ୍ୱାରା ଗିରଫ ହୋଇଥିଲେ ।  
ନୈତିକତାପୂର୍ଣ୍ଣ ମୂଲ୍ୟବୋଧ ରାଜନୀତିରେ ତାଙ୍କର ବିଶ୍ୱାସ ଥିଲା । ଏକଦା ପଣ୍ଡତ ଗୋଦାବରୀଶ ମିଶ୍ରଙ୍କୁ ହରାଇ ସେ ଓଡ଼ିଶା ପ୍ରଦେଶ କଂଗ୍ରେସ କମିଟିର ସଭାପତି ହୋଇଥିଲେ । ଥରଟିଏ ଅଳ୍ପକାଳ ନିମନ୍ତେ ସେ ଆଦିବାସୀ ଓ ହରିଜନ କଲ୍ୟାଣ ମନ୍ତ୍ରୀ ହୋଇଥିଲେ । 

ଦଳ ମଧ୍ୟରେ ନୀତି ଆଦର୍ଶର ବିଚ୍ୟୁତି ଦେଖି ସେ କଂଗ୍ରେସ ତ୍ୟାଗ କରିଥଲେ ଓ ପରେ ସକ୍ରିୟ ରାଜନୀତିରୁ ଦୂରେଇ ଯାଇଥିଲେ  । ଏହା ପରେ ବିନୋବା ଭାବେଙ୍କ  ଭୂଦାନ ଆନ୍ଦୋଳନରେ ଯୋଗ ଦେଇଥିଲେ । ଶେଷ ପର୍ଯ୍ୟନ୍ତ ସେ କୋରାପୁଟର ଜନ‌ଜାତିର ବିକାଶ ପାଇଁ କାର୍ଯ୍ୟ କରିଥିଲେ ।

 ମୃତ୍ୟୁ 
୧୯୮୪ ମସିହା ଫେବୃଆରୀ ମସ ୫ ତାରିଖ ଦିନ ସେ ମୃତ୍ୟୁବରଣ କରିଥିଲେ ।

 ଆଧାର 

ଶ୍ରେଣୀ:୧୯୦୫ ଜନ୍ମ
ଶ୍ରେଣୀ:୧୯୮୪ ମୃତ୍ୟୁ
ଶ୍ରେଣୀ:ରାଜ୍ୟ ସଭା ସଭ୍ୟ
ଶ୍ରେଣୀ:ଓଡ଼ିଶା ବିଧାନ ସଭା ସଭ୍ୟ
କ୍ଲୋମିପ୍ରାମିନ

କ୍ଲୋମିପ୍ରାମିନ, ବିକ୍ରୟ ନାମ ଆନାଫ୍ରାନିଲ, ଏକ ଟ୍ରାଇସାଇକ୍ଲିକ ଅବସାଦରୋଧୀ (ଟିସିଏ) ଔଷଧ ।  ଅବସେସିଭ-କମ୍ପଲସିଭ ଡିଜଅର୍ଡ଼ର, ପ୍ୟାନିକ ଡିଜ‌ଅର୍ଡ଼ର, ପ୍ରମୁଖ ଅବସାଦ ବେମାରୀ, ଓ ସ୍ଥାୟୀ ଯନ୍ତ୍ରଣା ଇତ୍ୟାଦି ରୋଗମାନଙ୍କରେ ଏହି ଔଷଧ ଦିଆଯାଏ । ଏହା ବୟସ୍କ ଲୋକଙ୍କର (>୬୫) ଆତ୍ମହତ୍ୟା ସଙ୍କଟ ଏହା କମେଇଦିଏ ।  ଏହା ପାଟିରେ ଦିଆଯାଏ ।

 
ଏହାର ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଶୁଖଲା ପାଟି, କୋଷ୍ଠକାଠିନ୍ୟ,ଅରୁଚି, ନିଦ୍ରାଳୁଭାବ, ଓଜନ ଲାଭ, ଯୌନ ନିଷ୍କ୍ରୟତା ଓ ପରିସ୍ରା ସମସ୍ୟା ଇତ୍ୟାଦି ଦେଖାଯାଏ । ସାଙ୍ଘାତିକ ପାର୍ଶ୍ୱ ପ୍ରତିକ୍ରିୟା: ୨୫ ବର୍ଷ ବୟସରୁ କମ ଲୋକଙ୍କର ଆତ୍ମହତ୍ୟା ପ୍ରବଣତା, ଉନ୍ମାଦ (ମାନିଆ) ଓ ଯକୃତ ସମସ୍ୟା ଦେଖାଯାଏ ।  ଔଷଧ ନେବା ହଠାତ୍ ବନ୍ଦ କଲେ ପ୍ରତ୍ୟାହାର ଲକ୍ଷଣ ଦେଖାଯାଏ ଯେପରିକି ମୁଣ୍ଡବଥା, ଶିରଭ୍ରମ ଓ ଝାଳ ନିଷ୍କାସନ ।  ଗର୍ଭାବସ୍ଥାରେ ଏହାର ନିରାପତ୍ତା ସ୍ପଷ୍ଟ ନୁହେଁ । ଏହାର କାର୍ଯ୍ୟ ପ୍ରଣାଳୀ ଜଣାଯାଇ ନ ଥିଲେ ମଧ୍ୟ ଅଧକ ସେରୋଟୋନିନ ସ୍ତର ବୃଦ୍ଧି କରୁଥିବା ବିଶ୍ୱାସ କରାଯାଏ । 

  
ସନ ୧୯୬୪ରେ ସ୍ୱିଜରଲ୍ୟାଣ୍ଡର ସିବା-ଗାଇଗି କମ୍ପାନୀ କ୍ଲୋମିପ୍ରାମିନ ଆବିଷ୍କାର କରିଥଲେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ସନ ୨୦୧୪ରେ ଏହାର ହୋଲସେଲ ମୂଲ୍ୟ ଦୈନିକ ୦.୧୧ରୁ ୦.୨୧ ଆମେରିକୀୟ ଡଲାର ଥିଲା । ଯୁକ୍ତରାଷ୍ଟ୍ର ଆମେରିକାରେ ଏହାର ଦୈନିକ ଖର୍ଚ୍ଚ  ୧.୨୦ ଡଲାର ।  ଏହା ଇମିପ୍ରାମିନରୁ ପ୍ରସ୍ତୁତ କରାଯାଇଥିଲା । 

 ଆଧାର 

ଶ୍ରେଣୀ:ଔଷଧ
କ୍ଲୋରୋକ୍ୱିନ

{{Drugbox
| Watchedfields = changed
| verifiedrevid = 459442331
| IUPAC_name = (RS)-''N-(7-chloroquinolin-4-yl)-N,N-diethyl-pentane-1,4-diamine
| image = Chloroquine.svg

| pronounce = 
| tradename = Aralen
| Drugs.com = 
| licence_US = Chloroquine
| legal_US = Rx-only

| metabolism = Liver
| elimination_half-life = 1–2 months

| IUPHAR_ligand = 5535
| CAS_number_Ref = 
| CAS_number = 54-05-7
| ATC_prefix = P01
| ATC_suffix = BA01
| PubChem = 2719
| DrugBank_Ref = 
| DrugBank = DB00608
| ChemSpiderID_Ref = 
| ChemSpiderID = 2618
| UNII_Ref = 
| UNII = 886U3H6UFF
| KEGG_Ref = 
| KEGG = D02366
| ChEBI_Ref = 
| ChEBI = 3638
| ChEMBL_Ref = 
| ChEMBL = 76
| NIAID_ChemDB = 000733

| C=18 | H=26 | Cl=1 | N=3
| molecular_weight = 319.872 g/mol
| smiles = Clc1cc2nccc(c2cc1)NC(C)CCCN(CC)CC
| InChI = 1/C18H26ClN3/c1-4-22(5-2)12-6-7-14(3)21-17-10-11-20-18-13-15(19)8-9-16(17)18/h8-11,13-14H,4-7,12H2,1-3H3,(H,20,21)
| InChIKey = WHTVZRBIWZFKQO-UHFFFAOYAT
| StdInChI_Ref = 
| StdInChI = 1S/C18H26ClN3/c1-4-22(5-2)12-6-7-14(3)21-17-10-11-20-18-13-15(19)8-9-16(17)18/h8-11,13-14H,4-7,12H2,1-3H3,(H,20,21)
| StdInChIKey_Ref = 
| StdInChIKey = WHTVZRBIWZFKQO-UHFFFAOYSA-N
}}
 କ୍ଲୋରୋକ୍ୱିନ''' ଏକ ଔଷଧ ଯାହା ମ୍ୟାଲେରିଆ ରୋଗର ପ୍ରତିଷେଧ ଓ ଚିକିତ୍ସା ନିମନ୍ତେ ବ୍ୟବ‌ହୃତ ହୁଏ ଯେଉଁଠାରେ ଏହି ଔଷଧର ପ୍ରଭାବ ଥାଏ । କେତେକ ଧରଣର ମ୍ୟାଲେରିଆ, ପ୍ରତିରୋଧକାରୀ ଜାତି ଓ ଜଟିଳ କେଶ୍ ଥଲେ ଅନ୍ୟ ଔଷଧ ବା ଅଧିକ ଔଷଧ ଆବଶ୍ୟକ ହୁଏ । ମ୍ୟାଲେରିଆ ବ୍ୟତୀତ ରିଉମାଟଏଡ ଆର୍ଥ୍ରାଇଟିସ, ଲୁପସ ଏରିଦମାଟୋସିସ ଓ ଅନ୍ତନଳୀ ବାହାରେ ହେଉଥିବା ଆମିବା ବ୍ୟାଧି (amebiasis) ରୋଗମାନଙ୍କରେ ମଧ୍ୟ ଏହି ଔଷଧ ଦିଆଯାଏ । ଏହାକୁ ପାଟିରେ ଦିଆଯାଏ । 

     
ମାଂସପେଶୀ ସମସ୍ୟା, ଅରୁଚି, ତରଳ ଝାଡ଼ା ଓ ଚର୍ମ ପିତ୍ତିକା ବା ରାସ୍ ଇତ୍ୟାଦି ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟା ହୁଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଦୃଷ୍ଟି ସମସ୍ୟା, ମାଂସପେଶୀ କ୍ଷତି, ଅପସ୍ମାର ବାତ ଓ ସ୍ୱଳ୍ପ ରକ୍ତ କଣିକା ଇତ୍ୟାଦି ଦେଖାଯାଏ । ଗର୍ଭାବସ୍ଥାରେ ଏହା ନିରାପଦ ଜଣାପଡ଼ୁଥିଲେ ମଧ୍ୟ ସେ ବିଷୟରେ ବିଶେଷ ଅନୁଶୀଳନ ହୋଇନାହିଁ ।  କ୍ଲୋରୋକ୍ୱିନ ଔଷଧ ୪- ଆମିନୋକ୍ୱିନୋଲିନ ଶ୍ରେଣୀର ଏକ ଔଷଧ । ଅଲୈଙ୍ଗିକ (asexual) ମ୍ୟାଲେରିଆ ପରଜୀବି ଉପରେ ଏହା କାମ କରେ ।

  
ସନ ୧୯୩୪ରେ କ୍ଲୋରୋକ୍ୱିନ ଆବିଷ୍କୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଏହାର ହୋଲସେଲ ମୂଲ୍ୟ ପ୍ରାୟ ୦.୦୪ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ଡୋଜର ମୂଲ୍ୟ ୫.୩୦ ଆମେରିକୀୟ ଡଲାର ।

 ଆଧାର 

ଶ୍ରେଣୀ:ଔଷଧ
ପୱନ ନେଗି

ପୱନ ନେଗି(ଜାନୁୟାରୀ ୬ ୧୯୯୩) ଜଣେ ଭାରତୀୟ ଖେଳାଳି । ସେ ହେଉଛନ୍ତି ବାମହାତି ସ୍ପିନ ବୋଲର । ସେ ଦିଲ୍ଲୀ ତରଫରୁ ରଣଜୀ ଖେଳନ୍ତି । ଭାରତ ଏ ପାଇଁ ସେ ଟି୨୦ ମ୍ୟାଚ ଖେଳିଛନ୍ତି ।୨୦୧୨ ଓ ୨୦୧୩ରେ ଦିଲ୍ଲୀ ଡ଼େୟାର ଡେଭିଲ୍ସ, ୨୦୧୪ ଓ ୨୦୧୫ରେ ଚେନ୍ନାଇ ସୁପର କିଙ୍ଗ ପାଇଁ ଆଇପିଏଲ ଖେଳିଛନ୍ତି ।
 ବ୍ୟକ୍ତିଗତ ଜୀବନ 
ପୱନ ନେଗି ଉତ୍ତରାଖଣ୍ଡର ଆଲ୍ମୋରାଠାରେ ଜନ୍ମ ଗ୍ରହଣ କରିଥିଲେ । ବର୍ତ୍ତମାନ ସେ ଦିଲ୍ଲୀରେ ରହୁଛନ୍ତି । ସେ ଦିଲ୍ଲୀ ପବ୍ଲିକ ସ୍କୁଲ (ଦିଲ୍ଲୀ)ରୁ ଦଶମ ପାସ କରିଥିଲେ ।
 କ୍ୟାରିୟର 
ଆଇପିଏଲ ୨୦୧୬ ନିଲାମି ପ୍ରକ୍ରିୟାରେ ନେଗି ୮.୫କୋଟି ଟଙ୍କାରେ ଦିଲ୍ଲୀ ଡ଼େୟାର ଡେଭିଲ୍ସ ପକ୍ଷରୁ କିଣା ହୋଇଛନ୍ତି । ୨୦୧୬ ମାର୍ଚ ୧୫ରେ ହେବାକୁ ଥିବା ଭାରତୀୟ ବିଶ୍ୱକପ ଦଳ ପାଇଁ ତାଙ୍କୁ ମନୋନୟନ କରାଯାଇଛି ।http://www.thehindu.com/sport/live-ipl-auctions/article8201714.ece?homepage=true
 ଆଧାର 

ଶ୍ରେଣୀ:ଭାରତୀୟ କ୍ରିକେଟ ଖେଳାଳି
ପରଖଜାଗା ଟ୍ୟୁଟୋରିଆଲ

ଲେଉଟାଣି ବ୍ୟବହାରକାରୀ:T3knikalteenager/ପରଖଜାଗା/ ଟ୍ୟୁଟୋରିଆଲ
ହାୟୋସିନ ବ୍ୟୁଟାଇଲବ୍ରୋମାଇଡ

ହାୟୋସିନ ବ୍ୟୁଟାଇଲବ୍ରୋମାଇଡ, ଅନ୍ୟ ନାମ ସ୍କୋପୋଲାମିନ ବ୍ୟୁଟାଇଲବ୍ରୋମାଇଡ,  ବିକ୍ରୟ ନାମ ବୁସ୍କୋପାନ, ଏକ ଔଷଧ ଯାହା ପେଶୀ ଶୂଳ ହେଉଥିବା ପେଟ ଯନ୍ତ୍ରଣା, ବୃକ୍କ ଶୂଳ (renal colic) ଓ ମୂତ୍ରାଶୟ ଅତିସଙ୍କୁଚନ (bladder spasm) ଇତ୍ୟାଦି ବେମାରୀରେ ଦିଆଯାଏ ।  ଜୀବନ ଦୀପ ଲିଭିଆସୁଥିବା ବେଳେ ମୃତ୍ୟୁସ୍ୱନରେ ଉନ୍ନତି ଆଣିବା ନିମନ୍ତେ ଏହା ବ୍ୟବ‌ହାର କରାଯାଏ ।  ଏହା ପାଟିରେ, ମାଂସପେଶୀ ଓ ଶିରାଭ୍ୟନ୍ତର ଇଞ୍ଜେକସନ ଆକାରରେ ଦିଆଯାଏ । 

 
ଏହାର ମୂଖ୍ୟ ପାର୍ଶ୍ୱ ପ୍ରତିକ୍ରିୟାମାନ ଯଥାକ୍ରମେ ନିଦ୍ରାଳୁତା, ଦୃଷ୍ଟି ପରିବର୍ତ୍ତନ, ସାଂଘାତିକ ଆଲର୍ଜୀ ଓ ଗ୍ଲକୋମା ରୋଗ ସକ୍ରିୟ କରାଏ । ନିଦ୍ରାଳୁତା କମ ଦେଖାଯାଏ । ଗର୍ଭାବସ୍ଥାରେ ଏହାର ନିରାପତ୍ତା ସ୍ପଷ୍ଟ ନୁହେଁ । ଏହା ଏକ ଆଣ୍ଟିକଲିନର୍ଜିକ ଏଜେଣ୍ଟ, ଯାହାର କେନ୍ଦ୍ରୀୟ ସ୍ନାୟୁମଣ୍ଡଳ ଉପରେ ବିଶେଷ ପ୍ରଭାବ ପଡ଼େନି ।

           
ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।  ଏହା ଯୁକ୍ତରାଷ୍ଟ୍ର ଆମେରିକାରେ ମିଳେନାହିଁ ।ଗୋଟିଏ ପିଲ ପିଛା ଏହାର ମୂଲ୍ୟ ସନ ୨୦୧୪ରେ ୦.୦୦୪ରୁ ୦.୧୧ ଆମେରିକୀୟ ଡଲାର ଥିଲା । ଏହା ହାୟୋସିନରୁ ପ୍ରସ୍ତୁତ କରାଯାଏ ଯାହା ଆଟ୍ରୋପିନ ବେଲାଡୋନା ଗଛରେ ଥାଏ ।

 ଆଧାର 

ଶ୍ରେଣୀ:ଔଷଧ